András Németh

András Németh (født 12. august 1953 i Budapest) er en ungarsk tidligere håndballspiller, som nå er trener for det ungarske kvinnelandslaget.

 Karriere 
 Spiller 
Som spiller startet Németh sin karriere i 1966 som junior i den lokale klubben Úttörőstadion. Han tok steget opp på seniornivå i 1969 for klubben III. Kerületi, hvor han ble til 1972. Etter to sesonger i henholdsvis Szondi og Tatai Rákóczi, signerte Németh i 1975 for den ungarske storklubben Ferencváros. Spillerkarrieren ble avsluttet i samme klubb etter en skulderskade i 1979.

 Trener 
 Klubblag 
Németh startet sin trenerkarriere etter skuldeskaden i 1979 som juniortrener for guttene til Ferencváros. Etter flere ulike trenerroller, fikk han i 1992 hovedtreneransvar for kvinnelaget, som han blant annet ledet til Cupvinnercupfinale i 1994, Champions League-finale i 2002, og til slutt vant EHF-cupen med i 2006.

Med unntak av et lite opphold i den ungarske klubben Váci mellom 2009 og 2011, trente Németh den østerrikske storklubben Hypo Niederösterreich fra 2007 til 2013, og ledet laget til Champions League-finale i 2007/08-sesongen og vant Cupvinnercupen med klubben i 2012/13-sesongen.

 Landslag 
Németh har vært ansvarlig for det ungarske kvinnelandslaget ved tre anledninger. Han overtok ansvaret for første gang i 1998 i en svært kort periode, men ledet Ungarn til bronse i Håndball-VM 2005 da han trente kvinnelandslaget for andre gang, i perioden 2005-08.

Etter Karl Erik Bøhns tragiske dødsfall tok Németh fatt på sin tredje periode som landslagssjef i 2014. Némeths kontrakt med kvinnelandslaget løper til og med Sommer-OL 2016 i Rio de Janeiro.

 Meritter 

 Ferencváros 
 Ungarn 
 Seriemester: 1994, 1995, 1996, 1997, 2000, 2002, 2007
 Seriesølv: 1993, 1999, 2001, 2003, 2006
 Seriebronse: 1998, 2004, 2005, 2010
 Cupmester: 1993, 1994, 1995, 1996, 1997, 2001, 2003
 Cupfinalist: 1998, 1999, 2007

 Europa 
 Cupvinnercupfinalist: 1994
 Champions League-finalist: 2002
 EHF-cupmester: 2006
 Cupvinnercupsemifinalist: 2007

 Hypo Niederösterreich 
 Østerrike 
 Cupmester: 2008, 2009, 2012

 Europa 
 Champions League-finalist: 2008
 Cupvinnercupmester: 2013

 Ungarns kvinnelandslag 
 VM-bronse: 2005

 Referanser 

Kategori:Ungarske håndballspillere
Kategori:Ungarske håndballtrenere
Kategori:Trenere i Håndball-VM 2005 for kvinner
Kategori:Trenere i Håndball-EM 2006 for kvinner
Kategori:Trenere i Håndball-VM 2007 for kvinner
Kategori:Trenere i Håndball-EM 2014 for kvinner
Kategori:Trenere i Håndball-VM 2015 for kvinner
Kategori:Personer fra Budapest
Kategori:Fødsler i 1953